140. löggjafarþing 2011–2012.

Þingskjal 1633 — 225. mál.

2. umræða.

Breytingartillaga

við frumvarp til laga um breytingu á lögum um náttúruvernd, nr. 44/1999,
með síðari breytingum, og breytingartillögu á þingskjali 1008.

Frá meiri hluta umhverfis- og samgöngunefndar (ÞBack, MÁ, AtlG, ÁI, SII).

1.	Við 5. tölul. b-liðar 1. tölul. brtt. á þskj. 1008 bætist: og vegslóðar sem eru greinilegir og notaðir að staðaldri til umferðar vélknúinna ökutækja.

2.	2. tölul. brtt. á þskj. 1008 orðist svo: Við 2. gr.

a.	2. efnismgr. orðist svo:

Þrátt fyrir ákvæði 1. málsl. 1. mgr. er við akstur vegna starfa við landbúnað heimilt, ef nauðsyn krefur, að aka utan vega á ræktuðu landi. Heimilt er að aka utan vega á landi, utan miðhálendisins, sem sérstaklega er nýtt til landbúnaðar ef ekki hljótast af því náttúruspjöll. Einnig er heimilt, ef nauðsyn krefur, að aka vélknúnum ökutækjum utan vega vegna starfa við landgræðslu og heftingu landbrots, vegalagnir, línulagnir og lagningu annarra veitukerfa, björgunarstörf, lögreglustörf, sjúkraflutn
inga, rannsóknir, landmælingar og landbúnað enda sé ekki unnt að framkvæma við
komandi störf á annan hátt. Ráðherra skal, að fengnum tillögum Umhverfisstofnunar, kveða í reglugerð á um undanþágur frá banni skv. 1. málsl. 1. mgr., m.a. sbr. 1.–3. málsl., sem og um heimild Umhverfisstofnunar til að veita undanþágu vegna annarra sérstakra aðstæðna. Í þeim tilvikum sem heimild er til aksturs utan vega er ökumanni skylt að gæta sérstakrar varkárni og forðast að valda náttúruspjöllum. Ráðherra getur í reglugerð, að fengnum tillögum Umhverfisstofnunar, takmarkað eða bannað akstur á jöklum og frosinni og snævi þakinni jörð þar sem hætta er á náttúruspjöllum eða óþægindum fyrir aðra sem þar eru á ferð.

b.	Á eftir orðinu vegslóðar" í 1. málsl. 4. efnismgr. komi: innan miðhálendislínunnar.

c.	Á eftir 2. málsl. 4. efnismgr. komi tveir nýir málsliðir sem orðist svo: Við gerð korta
grunns skulu Landmælingar Íslands hafa samráð við sveitarfélög og hlutaðeigandi stofnanir og hagsmunasamtök og kynna starfið íbúum sveitarfélags eða landshluta á almennum fundi eða á annan fullnægjandi hátt við upphaf verksins. Skal kynningin auglýst með áberandi hætti.

d.	Í stað 5. málsl. 4. efnismgr. komi þrír nýir málsliðir sem orðist svo: Tillaga að korta
grunni skal auglýst í dagblaði sem gefið er út á landsvísu og Lögbirtingablaðinu og jafnframt kynnt á heimasíðu Landmælinga Íslands. Í auglýsingu skal tilgreina hvar tillaga að kortagrunni um vegi og vegslóða sé aðgengileg og skal öllum gefinn kostur á að gera athugasemdir innan ákveðins frests sem skal ekki vera skemmri en átta vikur frá birtingu auglýsingar. Ráðherra staðfestir kortagrunninn eftir að unnið hefur verið úr athugasemdum með rökstuddum hætti og skal útgáfa hans auglýst í B-deild Stjórnartíðinda.

3.	3. tölul. brtt. á þskj. 1008 orðist svo: 3. gr. falli brott.

4.	Við 5. gr.

a.	Í stað orðanna greinilegum vegslóðum" í 1. efnismgr. komi: vegslóðum innan mið
hálendislínunnar.

b.	Síðari málsliður 2. efnismgr. falli brott.

c.	Síðari málsliður 3. efnismgr. falli brott.